14 ára og yngri hlaupa 2 km og er hver flokkur ræstur fyrir sig , yngsti flokkurinn fyrstur kl. 13:00 og síðan koll af kolli . Engin tímataka er í 2 km hlaupinu en fyrstu þrír í hverjum flokki fá verðlaunapeninga . 15 ára og eldri geta valið um 4 eða 10 km og hlaupa með eldri hlaupurum . 4 og 10 km. hlaupið fer af stað kl. 13:00 . Yngri krökkunum er heimilt að taka þátt í lengri vegalengdunum ef þau treysta sér til . Þau hlaupa þá með þeim eldri og teljast að sjálfsögðu með í skólakeppninni . SkráningÆskilegt er að sem flestir skrái sig fyrir keppnisdag , það auðveldar mótshöldurum utanumhald og dregur úr örtröð á hlaupadag . Keppnisgjöld eru því lægri í forskráningu auk þess sem þeir sem skrá sig í forskráningu eiga möguleika á að hreppa útdráttarverðlaun frá Sportveri . Forskráning hefst mánudaginn 27. apríl og fer fram í Sportveri og á hér á síðunni . Þeir sem skrá sig í Sportveri greiða þátttökugjöld við skráningu og fá hlaupanúmer sem gilda í hlaupinu og þurfa því bara að mæta tímanlega á fyrir ræsingu á Glerártorg . Þeir sem skrá sig á netinu geta sótt númerin sín á Glerártorg milli kl. 10:00 og 12:30 á keppnisdag og greiða þá þátttökugjöldin . Athugið að skráningu lýkur kl. 11:30 á keppnisdag . VerðlaunAllir þátttakendur fá viðurkenningarpening , pizzu og SvalaFyrstu þrír í hverjum flokki fá verðlaunapening . Sá skóli sem er með hæst hlutfall þátttakenda hlýtur veglegan farandbikar og eignarbikar . Útdráttarverðlaun fyrir þá sem skrá sig í forskráningu .